Το κατάλυμα της Άννυ και του Μανώλη είναι εξαιρετικό. Βρίσκεται πολύ κοντά στο λιμάνι, στην στάση των ταξί, καθώς και των λεωφορείων. Οι οδηγίες για το check in & την εύρεση του καταλύματος ήταν ακριβείς και εντός ολίγων λεπτών βρισκόμασταν σε αυτό. Μάλιστα, μας έδωσαν τη δυνατότητα να αφήσουμε τις αποσκευές μας νωρίτερα από την προβλεπόμενη ώρα του check in, διευκολύνοντάς μας κατά πολύ στο σύντομο αυτό ταξίδι μας. Το κατάλυμα από μόνο του ζωγραφίζει. Τηρώντας πολλά παραδοσιακά στοιχεία αλλά και με μία πινελιά μοντερνισμού δημιουργείται ο τέλειος συνδυασμός. Ειναι εξοπλισμένο με ό,τι θα χρειαστεί κάποιος κατά τη διαμονή του, καθώς και πολύ καθαρό. Τους ευχαριστούμε θερμά για τη φιλοξενία!